इन लोगों ने अपने काम की शुरूआत अमरावती जिले से की जिसे विस्तार देकर अब इन लोगों ने विदर्भ इलाके में अपने पांव जमा लिये हैं। इनकी वेबसाइट अमरावती, अकोला और नागपुर में खासी जानी पहचानी वेबसाइट है। फिलहाल इनकी वेबसाइट के साथ 40 रियल ऐस्टेट बिल्डर और 150 से ज्यादा एजेंट ने समझौता किया है। ये लोग जिन लोगों को भी अपने साथ जोड़ते हैं उससे पहले उसकी असलियत, विश्वसनीयता और इस क्षेत्र में अनुभव का पता लगते हैं। निखिल निबोरकर जो इसके सह-संस्थापक है वो अमरावती में बिल्डरों और ब्रोकरों से खुद मिलते हैं और उनकी जांच पड़ताल के बाद ही अपने पोर्टल के साथ उनको जोड़ते हैं।